CELEX: 32019R0444
Language: hu
Date: 2019-03-19 00:00:00
Title: A Bizottság (EU) 2019/444 végrehajtási rendelete (2019. március 19.) az (EU) 2015/2447 végrehajtási rendeletnek az Egyesült Királyság Unióból való kilépésére tekintettel a kezesi kötelezettségvállalás formanyomtatványai, valamint a légi közlekedési költségeknek a vámértékbe való belefoglalása tekintetében történő módosításáról

20.3.2019   
               
               
                  HU
               
               
                  Az Európai Unió Hivatalos Lapja
               
               
                  L 77/61
               
            
         A BIZOTTSÁG (EU) 2019/444 VÉGREHAJTÁSI RENDELETE
         (2019. március 19.)
         az (EU) 2015/2447 végrehajtási rendeletnek az Egyesült Királyság Unióból való kilépésére tekintettel a kezesi kötelezettségvállalás formanyomtatványai, valamint a légi közlekedési költségeknek a vámértékbe való belefoglalása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1), és különösen annak 6. cikke (3) bekezdésének b) pontjára, 76. cikkének a) pontjára és 100. cikke (1) bekezdésének b) pontjára,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés 50. cikke alapján értesítette az Európai Tanácsot az Unióból való kilépésre irányuló szándékáról. A kilépésről rendelkező megállapodás hatálybalépésének időpontjától, illetve ennek hiányában a bejelentéstől számított két év elteltével, vagyis 2019. március 30-tól a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben egyhangúlag ennek a határidőnek a meghosszabbításáról határoz.
                  
               
                     (2)
                  
                  
                     Amennyiben a Szerződések nem alkalmazandók többé az Egyesült Királyságra és az Egyesült Királyságban, az Egyesült Királyságból az Unió vámterületére behozott árukra vámot kell alkalmazni. A 952/2013/EU rendelet 71. cikke értelmében a behozott áruk vámértékébe bele kell foglalni az adott árunak az Unió vámterületére való beszállítása helyéig felmerülő szállítási költségeket. A vámértékbe beszámítandó teljes légi fuvarozási költségek százalékos arányát az (EU) 2015/2447 bizottsági végrehajtási rendelet (2) 23-01. melléklete határozza meg. Az Unióból való kilépését követően az Egyesült Királyságot fel kell venni az említett mellékletben a harmadik országok megfelelő jegyzékébe.
                  
               
                     (3)
                  
                  
                     A kezesi kötelezettségvállalás formanyomtatványait a 32-01., 32-02. és 32-03. melléklet, valamint a 72-04. melléklet VI. és VII. fejezete tartalmazza. Ezek a formanyomtatványok felsorolják az Unió tagállamait és az egységes árutovábbítási eljárásról szóló, az EU–EFTA egységes árutovábbítási vegyes bizottság 1/2017 határozatával (3) módosított egyezmény (4) (a továbbiakban: egyezmény) egyéb szerződő feleit. Amennyiben a Szerződések már nem alkalmazandók az Egyesült Királyságra, az utóbbi a formanyomtatványokon nem szerepelhet a tagállamok felsorolásában. Ugyanakkor az Egyesült Királyság jelezte, hogy azon időpontot követően, amikortól a Szerződések már nem alkalmazandók az Egyesült Királyságra és az Egyesült Királyságban, önálló szerződő félként csatlakozni kíván az egyezményhez, miután teljesítette a csatlakozás feltételeit. E csatlakozás megvalósulása esetén a kezesi kötelezettségvállalások formanyomtatványain az Egyesült Királyságot fel kell venni az egyezmény többi szerződő felének jegyzékébe.
                  
               
                     (4)
                  
                  
                     E rendeletnek ezért sürgősen hatályba kell lépnie. E rendelet azon rendelkezéseit, amelyek az Egyesült Királyságból való légi fuvarozási költségeknek a vámértékbe történő beszámítására, illetve az Egyesült Királyságra történő utalásoknak a kezesi kötelezettségvállalási formanyomtatványok tagállamokra vonatkozó részeiből való törlésére vonatkoznak, az azon napot követő naptól kell alkalmazni, amelyen a Szerződések megszűnnek alkalmazandók lenni az Egyesült Királyságra és az Egyesült Királyságban, kivéve, ha ezen időpontig hatályba lép az Egyesült Királysággal kötött, a kilépésről rendelkező megállapodás. Azokat a rendelkezéseket, amelyek az Egyesült Királyságnak az egyezmény többi szerződő felének a kezesi kötelezettségvállalási formanyomtatványokon szereplő jegyzékben történő feltüntetésére vonatkoznak, attól az időponttól kezdve kell alkalmazni, amikor az Egyesült Királyság az egyezményhez önálló szerződő félként csatlakozik, kivéve, ha az Egyesült Királysággal kötött, a kilépésről rendelkező megállapodás az azt követő napon hatályba lépett, hogy a Szerződések már nem alkalmazandók az Egyesült Királyságra és az Egyesült Királyságban.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2015/2447 végrehajtási rendelet a következőképpen módosul:
            
                        1.
                     
                     
                        a 23-01. mellékletben a táblázat első oszlopának utolsó sora („Q. zóna”) a következő szöveggel egészül ki:
                        „,Egyesült Királyság”;
                     
                  
                        2.
                     
                     
                        a 32-01. melléklet 1. pontja a következőképpen módosul:
                        
                                    a)
                                 
                                 
                                    a „Svéd Királyság” szavak után a „, Nagy-Britannia és Észak-Írország Egyesült Királysága” szavakat el kell hagyni;
                                 
                              
                                    b)
                                 
                                 
                                    a szöveg a „Török Köztársaság” szavak után a „, Nagy-Britannia és Észak-Írország Egyesült Királysága” szavakkal egészül ki;
                                 
                              
                  
                        3.
                     
                     
                        a 32-02. melléklet 1. pontja a következőképpen módosul:
                        
                                    a)
                                 
                                 
                                    a „Svéd Királyság” szavak után a „, Nagy-Britannia és Észak-Írország Egyesült Királysága” szavakat el kell hagyni;
                                 
                              
                                    b)
                                 
                                 
                                    a szöveg a „Török Köztársaság” szavak után a „, Nagy-Britannia és Észak-Írország Egyesült Királysága” szavakkal egészül ki;
                                 
                              
                  
                        4.
                     
                     
                        a 32-03. melléklet 1. pontja a következőképpen módosul:
                        
                                    a)
                                 
                                 
                                    a „Svéd Királyság” szavak után „,Nagy-Britannia és Észak-Írország Egyesült Királysága” szavakat el kell hagyni;
                                 
                              
                                    b)
                                 
                                 
                                    a szöveg a „Török Köztársaság” szavak után a „, Nagy-Britannia és Észak-Írország Egyesült Királysága” szavakkal egészül ki;
                                 
                              
                  
                        5.
                     
                     
                        a 72-04. melléklet II. része a következőképpen módosul:
                        
                                    a)
                                 
                                 
                                    a VI. fejezetben a 7. rovat a „Törökország –” kifejezés után az „Egyesült Királyság –” kifejezéssel egészül ki;
                                 
                              
                                    b)
                                 
                                 
                                    a VII. fejezetben a 6. rovat a „Törökország –” kifejezés után az „Egyesült Királyság –” kifejezéssel egészül ki.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Az 1. cikk (1) bekezdését, az 1. cikk (2) bekezdésének a) pontját, az 1. cikk (3) bekezdésének a) pontját és az 1. cikk (4) bekezdésének a) pontját az azon napot követő naptól kell alkalmazni, amelyen a Szerződések az Európai Unióról szóló szerződés 50. cikkének (3) bekezdése értelmében már nem alkalmazandók az Egyesült Királyságra és az Egyesült Királyságban.
            Az 1. cikk (2) bekezdésének b) pontját, az 1. cikk (3) bekezdésének b) pontját, az 1. cikk (4) bekezdésének b) pontját és az 1. cikk (5) bekezdését attól a naptól kell alkalmazni, amelyen az Egyesült Királyság csatlakozik az egységes árutovábbítási eljárásról szóló egyezményhez.
            E rendelet ugyanakkor nem alkalmazandó abban az esetben, ha az Egyesült Királysággal az Európai Unióról szóló szerződés 50. cikke (2) bekezdésének megfelelően megkötött, a kilépésről rendelkező megállapodás hatályba lép addig az időpontig, amikor az Európai Unióról szóló szerződés 50. cikkének (3) bekezdése értelmében a Szerződések hatályukat veszítik az Egyesült Királyságra és az Egyesült Királyságban.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 19-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 269., 2013.10.10., 1. o.
         
         
            (2)  HL L 343., 2015.12.29., 558. o.
         
         
            (3)  Az EU–EFTA egységes árutovábbítási vegyes bizottság 1/2017 határozata (2017. december 5.) az egységes árutovábbítási eljárásról szóló, 1987. május 20-i egyezmény módosításáról (HL L 8., 2018.1.12., 1. o.).
         
            (4)  HL L 226., 1987.8.13., 2. o.